Diallos zo Smyrny

Diallos (Diallos) bol v 2. stor. pred Kr. olympijský víťaz v pankratiu juniorov.Pausanias, Ernst Meyer, Peter Bol, Reisen in Griechenland: Olympia, str. 273.Pausanias, Periégésis tés Hellados, 6,13,6.

Diallos zo Smyrny bol korunovaný olympijským vencom za víťazstvo v pankratiu dorastencov na 152. hrách v roku 172 pred Kr. Pankration dorastencov zaradili do programu olympijských hier v roku 200 pred Kr. a prvým víťazom tejto disciplíny bol Faidimos z Alexandrie. Pankration bol kombináciou boxu a zápasenia. Podľa Pindarovej štvrtej Isthmijskej ódy pankratista mal mať „odvahu a silu zúrivého leva a obratnosť a prefíkanosť líšky."

Staroveký cestovateľ a spisovateľ Pausanias, ktorý v druhom storočí navštívil Olympiu, videl v Altide sochu Dialla a v súvislosti s ním zaznamenal: „Vedľa tyrana je umiestnený Diallos, syn Pollida, rodom zo Smyrny. Hovoria, že tento Diallos získal ako prvý z Iónov v Olympii veniec za pankration medzi chlapcami."

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v pankratiu